yakhyo/uz-wiki huggingface dataset:
Sapar Isoqov

Sapar Jumaqodirovich Isoqov (; 29-iyul 1977-yil, Bishkek) – Qirgʻiziston davlat arbobi, 25-avgust 2017-yildan Bosh vazir

Biografiyasi 
Otasi – Jumakadir Isakov uzoq yillar turli partiya lavozimlarida ishlagan. 2005-yildan nafaqada.

Onasi Nurgul Sagandikovna Omarbayeva maktabda ingliz tili oʻqituvchisi boʻlib ishlagan. Hozirda nafaqada.

1999-yilda Sapar Qirgʻiziston xalqaro davlat universitetini „Xalqaro huquq“ mutaxassisligi boʻyicha tugatgan.

1999-2003 yillari Qirgʻiziston Xalqaro Universiteti oʻqituvchisi.

2003-yildan Qirgʻiziston Respublikasi diplomatik xizmatida.

2003-2007 – Qirgʻiziston Respublikasi tashqi ishlar vazirligi Ikki tomonlama hamkorlik boʻlimida 3-kotibi, 2-kotib va boʻlim boshligʻi.

2007-2007 – Qirgʻiziston Respublikasi Hukumati xalqaro hamkorlik boʻlimi boshligʻi.

2007-2009 – Qirgʻiz Respublikasi Hukumati tashqi aloqalar boʻlimi boshligʻi.

2009-2010 – rivojlantirish, investitsiyalar va innovatsiyalar boʻyicha Qirgʻiziston Respublikasi Markaziy Agentligi aloqa xizmati rahbari.

2010-2010 – Qirgʻiziston Respublikasi Vaqtinchalik Hukumat tashqi siyosat boʻlimi rahbari.

2010-2012 – Qirgʻiziston Respublikasi Prezidenti devoni tashqi siyosat boʻlimi rahbari.

2012-2017 – Qirgʻiziston Respublikasi Prezidenti devoni mudirining birinchi oʻrinbosari – tashqi siyosat boʻlimi mudiri.

2017-2017 – Qirgʻiziston Respublikasi Prezidenti devoni mudiri.

2017-2018 – Qirgʻiziston Respublikasi Bosh vaziri.

2018-yil 19-aprelda mamlakat parlamenti Isoqov hukumatiga ishonchsizlik votumi eʼlon qildi va Isoqovni isteʼfoga chiqarib yubordi

2018-yil 5-mayda korrupsiyada ayblanib, hibsga olingan. 2019-yil 6-dekabrda moliyaviy jinoyatlarda aybdor deb topilib, 15 yilga ozodlikdan mahrum qilish jazosi tayinlangan

Favqulodda va Muxtor Elchi diplomatik martabasiga ega boʻlgan (2010-2019).

2020-yil 6-oktyabrda Qirgʻizistonda ommaviy norozilik namoyishlari boshlanganidan soʻng Sapar Isaqov sobiq prezident Atambayev va boshqa bir qator sudlangan siyosatchilar bilan birga Milliy xavfsizlik davlat qoʻmitasining tergov izolyatoridan ozod qilindi. Shundan keyin gʻoyib boʻlgan va qidiruvga berilgan.

Uylangan, toʻrt qiz va ikki oʻgʻilning otasi.

Manbalar 

Yashayotgan insonlar
Temir Sariyev

Temir Argembayevich Sariyev (17-iyun 1963-yil) – Qirgʻiziston davlat arbobi, 2015-2016 yillarda Bosh vazir.

Biografiyasi 
1983-1987 – Olamudin tumani moʻyna zavodida katta iqtisodchi.

1987-1989-yillarda Olamudin tumani komsomol qoʻmitasida ishchi yoshlar instruktori, keyinchalik boshqarma mudiri.

1989-1991 dan ishlaydi. Olamudin tumani ijroiya qoʻmitasi raisining oʻrinbosari.

1991-yildan 1995-yilgacha Qirgʻiz tovar-xomashyo birjasini tashkil qildi va birinchi prezidenti boʻdi.

1995-2000 – moliya ishida.

2000-2007-yillarda – Qirgʻiziston parlamenti deputati – byudjet va moliya qoʻmitasi aʼzosi.

2005-yilda – Qirgʻiziston Respublikasi Konstitutsiyaviy kengashi aʼzosi.

2007-yilda „Islohotlar uchun!“ harakati aʼzosi.

2008-yilda „Demokratik kuchlar ittifoqi“ siyosiy partiya raisi etib saylandi.

2008-yilda „Milliy Harakat“ birlashgan partiyasi aʼzosi.

2010-yilda Qirgʻiziston vaqtinchalik hukumati moliya vaziri.

2015-yil 2-mayda Qirgʻiziston Respublikasi Bosh vaziri etib saylandi.

2016-yil 11-aprelda Parlament Sariyev hukumatiga ishonchsizlik bildirdi va u isteʼfo berdi.

2017-yil 19-iyunda „Ak-Shumkar“ partiyasi tomonidan Sariyev nomzodi prezidentlik uchun koʻrsatildi.

2021-yil 3-avgust kuni tergov organlari Temir Sarinevni „Qumtor“ oltin konini oʻzlashtirish loyihasini amalga oshirishdagi korrupsiya ishi boʻyicha hibsga oldi.

Birinchi darajali davlat maslahatchisi maxsus unvoniga ega.

III darajali „Manas“ ordeni bilan taqdirlangan.

Manbalar 

Qirgʻiziston Bosh vazirlari
Yashayotgan insonlar
Black Panther (film)

„Black Panther“ (oʻzbekcha manbalarda „Qora pantera“ oʻlaroq maʼlum) — 2018-yilda chiqarilgan superqahramonlik filmi. „Marvel kinematografiya koinoti“ (MKK) mediafranshizasidagi oʻn sakkizinchi kinokartina. Marvel Comics komikslaridagi ayni nomli personajga asoslangan. Marvel Studios kinostudiyasi tomonidan ishlangan, Walt Disney Studios Motion Pictures tomonidan esa tarqatilgan. Filmga Ryan Coogler rejissyorlik qilgan. Bosh rollarni Chadwick Boseman, Michael B. Jordan, Lupita Nyong'o, Danai Gurira, Martin Freeman, Daniel Kaluuya, Letitia Wright, Winston Duke, Sterling K. Brown, Angela Bassett, Forest Whitaker va Andy Serkis ijro etgan.

Film premyerasi 2018-yilning 29-yanvarida Dolby teatrida boʻlib oʻtgan. Umumjahon boʻylab kinoprokatlarda $1,3milliard mablagʻ toʻplab, 2018-yilning ikkinchi eng kassabop filmiga aylangan. Filmning davomi — „Black Panther: Wakanda Forever“ 2022-yilning 11-noyabrida chiqarilgan.

2018-yilning 18-aprelida Saudiya Arabistonining Ar-Riyod shahrida mamlakatda kinoteatrlarga kiritilgan 35 yillik taqiqlovdan keyin ilk kinoteatr oʻz ishini boshlab, unda namoyish etiladigan birinchi film „Black Panther“ boʻlgan.

Rollarda 

 Chadwick Boseman — TChalla / Qora pantera
 Michael B. Jordan — NJadaka / Erik „Killmonger“ Stevens
 Lupita Nyong'o — Nakia
 Danai Gurira — Okoye
 Martin Freeman — Everett K. Ross
 Daniel Kaluuya — WKabi
 Letitia Wright — Shuri
 Winston Duke — MBaku
 Sterling K. Brown — NJobu
 Angela Bassett — Ramonda
 Forest Whitaker — Zuri
 Andy Serkis — Ulysses Klaue

Musiqasi

Manbalar

Havolalar 

 
 
 

2018-yil filmlari
2018-yil 3D filmlari
AQSh filmlari
Superqahramonlar haqidagi AQSh filmlari
AQSh 3D filmlari
Ingliz tilidagi filmlar
IMAX filmlar
Marvel kinematografiya koinoti filmlari
AQSh ilmiy fantastik filmlari
AQSh jangari filmlari
AQSh sarguzasht filmlari
Joʻmart Otorbayev

Joʻmart Kaipovich Otorbayev (Djoomart Kaipovich Otorbaev; 18-avgust 1955, Bishkek) – Qirgʻiziston bosh vaziri (2014-2015).

Biografiyasi 
1955-yil 18-avgustda Frunze shahrida tugʻilgan.

1978-yilda Leningrad davlat universitetini fizik mutaxassisligi boʻyicha tamomlagan.

1981-yildan Qirgʻiziston milliy fanlar akademiyasida ishlagan.

1985-yildan 1996-yilgacha – Qirgʻiziston davlat universiteti oʻqituvchisi, katta oʻqituvchisi, professori.

1996-2005 – Qirgʻiz-rus slavyan universiteti professori.

1999-yildan 2002-yilgacha – „Philips Electronics“ korporatsiyasi Markaziy Osiyo boʻlimi bosh ijrochi direktori, vitse-prezidenti.

2001-2004-yillarda —Qirgʻiziston prezidentining investitsiyalar jalb qilish boʻyicha maxsus vakili.

2001-2005-yillarda – Qirgʻiziston prezidentining Afgʻoniston uchun iqtisodiy yordam boʻyicha maxsus vakili.

2002-2005 yillarda — Qirgʻiziston bosh vazirining iqtisodiyot va investitsiyalar boʻyicha oʻrinbosari.

2006-2011-yillarda – Yevropa tiklanish va taraqqiyot banki katta maslahatchisi.

2011-2012-yillarda – Qirgʻiziston bosh vazirining iqtisodiyot va investitsiyalar boʻyicha oʻrinbosari.

2012-2014 – Qirgʻiziston bosh vazirining birinchi oʻrinbosari.

2014-2015 – Qirgʻiziston bosh vaziri.

2015-yil 23-aprelda isteʼfoga chiqarildi.

Ilmiy faoliyati 
Otorbayev Qirgʻiziston milliy universiteti vasiylik kengashi aʼzosi. Project Syndicate, China Daily, Valdai Discussion Club va boshqa tadbirlar uchun material yozadi. Uning „Economic revival of Central Asia and new big game“ (Yangi buyuk oʻyin soyasida Markaziy Osiyoning iqtisodiy tiklanishi) nomli kitobi 2023-yilda Buyuk Britaniyaning Routledge nashriyotida chop etilgan. Kitob (416 bet va 99 ta rasm) Oʻrta Osiyoning dengizga chiqish yoʻli boʻlmagan geografiyasiga koʻra rivojlanishini yoritib beradi.

Manbalar 

Yashayotgan insonlar
Igor Ivanov

Igor Sergeevich Ivanov (; 23-sentyabr 1945-yil, Moskva) — 2011-yildan Rossiya xalqaro ishlar kengashi prezidenti.

2023-yil 9-noyabrda Rossiyaning Ukrainaga bostirib kirishi munosabati bilan Kanada Ivanovga „Qrimning bosib olinishidan boshlab Ukrainaga davom etayotgan bosqin toʻgʻrisida yolgʻon xabarlar, dezinformatsiya va harbiy tashviqotni faol tarqatgani uchun“ sanksiyalar kiritdi.

Biografiyasi 
Moskvadagi Suvorov harbiy maktabini (1963) va Moskva davlat xorijiy tillar institutini (1969) tugatgan.

1969—1973 yy. SSSR Fanlar Akademiyasi jahon iqtisodiyoti va xalqaro munosabatlar Instituti tadqiqotchisi.

1973—1978 – SSSR Tashqi ishlar vazirligining Yevropa boʻlimi ikkinchi kotibi, Ispaniyadagi elchixonasi 1-kotibi.

1978—1983 – SSSRning Ispaniyadagi elchixonasi maslahatchisi.

1983—1984 – Tashqi ishlar vazirligida Yevropa boʻlimi 1-darajali kotibi.

1984—1986 – SSSR tashqi ishlar vaziri maslahatchisi.

1986—1987 – SSSR tashqi ishlar vazirligi kotibiyati mudiri.

1987—1989 – SSSR tashqi ishlar vazirining birinchi oʻrinbosari.

1989—1991 – SSSR tashqi ishlar vazirining oʻrinbosari.

1991 —1992 – SSSRning Ispaniyadagi Favqulodda va Muxtor elchisi.

1992—1995 – Rossiya Federatsiyasining Ispaniyadagi Favqulodda va Muxtor elchisi.

1995—1998 – Rossiya Federatsiyasi Tashqi ishlar vazirining birinchi oʻrinbosari.

1998—2004 – Rossiya Federatsiyasi Tashqi ishlar vaziri.

1998—2007 – Rossiya Federatsiyasi Xavfsizlik Kengashi aʼzosi.

2004—2007 – Rossiya Federatsiyasi Xavfsizlik Kengashi kotibi.

2011-yildan – Rossiya Prezidentining xalqaro ishlar boʻyicha Kengashi aʼzosi.

2012-yil iyunda Bilderberg konferensiyasida Rossiya nomidan qatnashdi.

Mukofotlari 
Rossiya Federatsiyasi Qahramoni (1999-yil 27-oktyabr)

2-darajali "Vatanga xizmatlari uchun" ordeni (1999)

III darajali „Vatanga xizmatlari uchun“ ordeni (2005)

IV darajali „Vatanga xizmatlari uchun“ ordeni (1996)

"Hurmat belgisi" ordeni (1988)

"Moskvaning 850 yilligi xotirasiga" medali

Rossiya Federatsiyasi Prezidentining minnatdorchiligi (1995, 1996, 1997, 1998, 1999, 2002)

Sent-Karlos ordeni Buyuk Xoch (2001, Kolumbiya)

Doʻstlik ordeni (2001, Vyetnam).

1-darajali „Doʻstlik“ ordeni (2001, Qozogʻiston)

A. M. Gorchakovning esdalik medali (2005, Rossiya Tashqi ishlar vazirligi)

Rossiya biografiya institutining kumush xoch mukofoti (1999)

„Yil odami“ mukofoti (1999)

II darajali Muqaddas Havoriylarga teng knyaz Vladimir ordeni (2003, Rus pravoslav cherkovi)

Rossiya Federatsiyasi Diplomatik xizmatidagi namunali xodim (2003-yil 31-iyul) – Rossiya Federatsiyasining tashqi siyosatini amalga oshirishdagi xizmatlari va koʻp yillik samarali diplomatik faoliyati uchun.

Manbalar
Andrey Kozirev

Andrey Vladimirovich Kozirev (; 27-mart 1951) – Rossiya tashqi ishlar vaziri (1990-yildan 1996-yilgacha).

Biografiyasi 
27-mart 1951-yilda Bryusselda tugʻilgan.

1968-1969 – „Kommunar“ muhandisi.

1974-yilda – Moskva davlat xalqaro aloqalar institutini (MGIMO) tamomlagan.

1974-1979 – Sovet Ittifoqi tashqi ishlar vazirligida xalqaro tashkilotlar boʻlimi assistenti.

1977-yilda tarix fanlari nomzodi ilmiy darajasini himoya qildi.

1979-1980 —Sovet Ittifoqi tashqi ishlar vazirligida xalqaro tashkilotlar boʻlimi 2-kotibi.

1980-1986 – SSSR tashqi ishlar vazirligi xalqaro tashkilotlar boʻlimi birinchi kotibi.

1986-1988 – Sovet Ittifoqi tashqi ishlar vazirligida xalqaro tashkilotlar boʻlimi boshligʻi.

1988-1990 – Sovet Ittifoqi tashqi ishlar vazirining oʻrinbosari.

1990-1992 – RSFSR tashqi ishlar vaziri.

1992-1996 – Rossiya tashqi ishlar vaziri.

1991-yilda Belovej puschasida Sovet Ittifoqi parchalangani boʻyicha va MDH tashkil etilishini tayyorlashda ishtirok etdi.

1996-yilda Rossiya tashqi ishlar vaziri vazifasidan ozod qilindi.

2000-yildan AQShda yashaydi va Vladimir Putinning siyosatini qoralab kelmoqda.

1993-yil dekabrdan 2000-yil yanvargacha – Rossiya Federatsiyasi Federal Majlisining 1 va 2-chaqiriqlari davlat dumasi deputati. Murmansk viloyatining 116-bir mandatli saylov okrugida „Rossiya tanlovi“ blokidan saylangan.

1994-yil mart oyida „Rossiyaning demokratik tanlovi“ partiyasini yaratish boʻyicha tashabbus guruhining aʼzosi. 1994-yil 11-dekabrgacha „Rossiyani tanlash“ fraksiyasining aʼzosi boʻlgan.

Birinchi chaqiriq davlat dumasida Xalqaro ishlar qoʻmitasining aʼzosi va xalqaro madaniy, ilmiy va gumanitar hamkorlik boʻyicha kichik qoʻmita aʼzosi.

1997-yil 12-martgacha 2-chaqiriq davlat dumasida Byudjet, soliqlar, banklar va moliya qoʻmitasi aʼzosi. 1997-yil 12-martdan Shimoliy muammolar qoʻmitasi aʼzosi.

Kitoblari 
 Kozirev A. V. Net! – torgovle smertyu. – M.: Mejdunar. otnosheniya, 1981. —100 s.
 Kozirev A. V. Ognestrelniy biznes: Torgovlya imperialist. stran orujiem. – M.: Znanie, 1985. – 64 s.
 Kozirev A. V. Torgovlya orujiem: noviy uroven opasnosti / Per. s rus. – M.: Progress, 1985. – 197 s.
 Kozirev A. V. Mi i mir v zerkale OON. – M.: Mejdunar. otnosheniya, 1991. – 173 s.
 Kozirev A. V. Organizatsiya Obʼedinennix Natsiy: struktura i deyatelnost. – M.: APN, NII teorii i istorii pedagogiki, Assots. sodeystviya OON v SSSR, 1991. – 52 s.
 Kozirev A. V. Preobrajenie.  – M.: Mejdunar. otnosheniya, 1995. – 333 s.

Manbalar 

Rossiya yetakchilari
Yashayotgan insonlar
Boris Pankin

Boris Dmitriyevich Pankin (; 20-fevral 1931-yil) – 1991-yilda Sovet Ittifoqi Tashqi ishlar vaziri.

Biografiyasi 
1953-yilda M. V. Lomonosov nomli Moskva davlat universiteti jurnalistika fakultetini tugatgan.

1953—1973 – „Komsomolskaya Pravda“ gazetasida muxbir, maxsus muxbir, jurnalistik ish boʻyicha bosh muharrir oʻrinbosari, bosh muharriri.

1973—1982 – Butunittifoq mualliflik huquqi agentligi Kengashi Raisi.

1982—1990 – SSSRning Shvetsiyadagi Favqulodda va Muxtor elchisi.

1990-1991 – yillarda SSSRning Chexoslovakiyadagi Favqulodda va Muxtor elchisi.

1991-yilda SSSR Tashqi ishlar vaziri.

1991—1991 – SSSRning Birlashgan Qirollikdagi Favqulodda va Muxtor Elchisi.

1991—1993 – Rossiya Federatsiyasining Birlashgan Qirollikdagi Favqulodda va Muxtor Elchisi.

Keyinchalik „Rossiyskaya gazeta“ning Stokgolmdagi siyosiy kuzatuvchisi boʻldi.

Uylangan. Ikki farzandi bor.

Manbalar

Havolalar 
 Sayt Kluba vipusknikov MGU
 Pisateli Shvesii
 Boris Pankin: esli bi ne putch, SSSR mog bi suщestvovat do six por

Rossiya yetakchilari
Aleksandr Bessmertnix

Aleksandr Aleksandrovich Bessmertnix (; 10-noyabr 1933-yil) – SSSR tashqi ishlar vaziri (15-yanvar – 28-avgust 1991-yil).

Biografiyasi 
Moskva davlat xalqaro aloqalar instituti (MGIMO)ni tamomlagan (1957).

1957-1960 – SSSR tashqi ishlar vazirligida assistent, matbuot boʻlimi attashesi.

1960—1966 – BMT tarjimonlar kotibiyati aʼzosi.

1966—1970 – SSSR tashqi ishlar vazirligi sekretariati ikkinchi, birinchi kotibi, keyin oʻrinbosari.

1970-1983 – SSSRning AQSHdagi elchixonasi birinchi kotibi, maslahatchisi.

1983—1986 – SSSR tashqi ishlar vazirligi AQSH boʻlimi boshligʻi.

1986—1988 – SSSR tashqi ishlar vazirining oʻrinbosari.

1988—1990 – SSSR tashqi ishlar vazirining birinchi oʻrinbosari.

1990—1991-yillarda – Sovet Ittifoqining Amerika Qoʻshma Shtatlaridagi Favqulodda va Muxtor elchisi.

1991-yilda – SSSR Tashqi ishlar vaziri.

Manbalar 

Rossiya yetakchilari
Surovsev Boris Nikolayevich

YOʻNALTIRISH Boris Nikolayevich Surovsev
Sovet Ittifoqi Qahramoni

Sovet Ittifoqi Qahramoni () — Sovet Ittifoqining qahramonlik medali. SSSRda bu sharafli unvonga 12,777 kishilar sazovor bo'ldi. Sovet Ittifoqi Qahramonlari Lenin ordeni bilan taqdirlandi.

Sovet Ittifoqi Qahramonlari 
 Leonid Brejnev (4)
 Georgiy Jukov (4)

 Semyon Budyonniy|(3)
 Ivan Kojedub (3)
 Aleksandr Pokrishkin (3)

 Amet-Xon Sulton (2)
 Lyudmila Pavlichenko
 Valentina Tereshkova
 Yuri Gagarin
 Yelena Stempkovskaya
 Ivan Panfilov
 Toʻxtasin Boboyev
 Ziyo Muso ugli Buniyotov

Manbalar 

Ordenlar
 
Sovet Ittifoqi mukofotlari
Valentin Pavlov

Valentin Sergeevich Pavlov (; 26-sentyabr 1937-yil, Moskva – 30-mart 2003-yil) – Sovet Ittifoqining birinchi va oxirgi Bosh vaziri (14-yanvar – 28-avgust 1991-yil).

Biografiyasi 
1958-yilda Moskva moliya instituti moliyaviy-iqtisodiy fakultetini tugatgan.

1958—1959 – Moskva ijroiya qoʻmitasi moliya boʻlimi davlat daromadi boʻyicha inspektori.

1959—1966 – Moliya vazirligi qurilishni moliyalashtirish boʻlimida iqtisodchi, bosh iqtisodchi, boʻlim boshligʻi oʻrinbosari.

1966—1968 – SSSR Moliya vazirligi ogʻir sanoatni moliyalashtirish boʻlimi boshligʻi oʻrinbosari.

1968—1979 – SSSR Moliya vazirligi byudjet boshqarmasi boshligʻi oʻrinbosari.

1979—1986 – Gosplan moliya boʻlimi boshligʻi.

1981—1986 – SSSR Gosplan kollegiyasi aʼzosi.

1986-yilda – SSSR Moliya vazirining birinchi oʻrinbosari.

1986-1989 – SSSR narxlar boʻyicha Davlat qoʻmitasi raisi.

1989-1991 – SSSR Moliya vaziri.

1991-yil 14-yanvarda SSSR Hukumati raisi etib tayinlandi. 28-avgustda lavozimdan boʻshatildi.

1994-1995 – Gazprombank Prezidenti.

1996-1997 – Promstroybank maslahatchisi.

2003-yil 30-martda 65 yoshida vafot etdi.

Manbalar 

Rossiya yetakchilari
Qizil Yulduz ordeni

Qizil Yulduz ordeni (Ruscha: Орден Краснoй Звезды) SSSRning davlat mukofoti. 1930-yil 6 aprelda SSSR Markaziy Ijroiya Qoʻmitasi Prezidiumi qarori bilan tashkil etilgan.

Manbalar 

Sovet Ittifoqi ordenlari
Ordenlar
Qizil Bayroq ordeni

Qizil Bayroq ordeni (Ruscha: Орден Крaсного Знамени) SSSRning davlat mukofoti. 1924-yil 1-avgustda SSSR Markaziy Ijroiya Qoʻmitasi Prezidiumi qarori bilan tashkil etilgan.

Manbalar 

Sovet Ittifoqi ordenlari
Ordenlar
Lenin ordeni

Lenin ordeni (Ruscha: Орден Ленина) SSSRning davlat mukofoti. 1930 yil 6 aprelda SSSR Markaziy Ijroiya Qoʻmitasi Prezidiumi qarori bilan tashkil etilgan. Sovet Ittifoqi Qahramonlari va Sotsialistik Mehnat Qahramonlari Lenin ordeni bilan taqdirlandi. SSSRda bu ordeni unvonga 431,418 kishilar sazovor bo'ldi.

Manbalar 

Sovet Ittifoqi ordenlari
Ordenlar
Mixail Fradkov

Mixail Yefimovich Fradkov (; 1-sentyabr 1950, Samara viloyati) – 4-yanvar 2017-yildan Rossiya strategik tadqiqotlar instituti direktori.

Hayoti 
1972-yilda Moskva davlat texnika universitetini tugatgan.

1973 – SSSRning Hindistondagi elchixonasi xodimi.

1975 – „Tyajpromeksport“ birlashmasi xodimi.

1981-yilda Butunittifoq tashqi savdo akademiyasini tugatgan.

1984 – SSSR tashqi iqtisodiy aloqalar davlat qoʻmitasi boʻlim boshligʻi oʻrinbosari.

1988 – SSSR tashqi iqtisodiy aloqalar vazirligi tashqi iqtisodiy operatsiyalarini tartibga solish bosh boshqarmasi boshligʻining birinchi oʻrinbosari.

1991 – BMTning Jenevadagi vakolatxonasi katta maslahatchisi.

1992 – Rossiya tashqi iqtisodiy aloqalar vazirining oʻrinbosari.

1993 – Rossiya tashqi iqtisodiy aloqalar vazirining birinchi oʻrinbosari.

1997-yil —Rossiya tashqi iqtisodiy aloqalar va savdo vaziri vazifasini bajaruvchi.

1997 – Rossiya tashqi iqtisodiy aloqalar va savdo vaziri.

1998-yilda sugʻurta kompaniyasi direktorlar kengashi raisi etib saylandi.

1999-yilda Rossiya savdo vaziri etib tayinlangan.

2000 – Rossiya xavfsizlik kengashi kotibi.

2001 – Rossiya Federal soliq xizmati direktori etib tayinlandi.

2003 – Rossiyaning Yevropa Ittifoqidagi doimiy vakili.

2004-2007-yillarda Rossiya Federatsiyasi bosh vaziri.

2007-2017 – Rossiya tashqi razvedka xizmati direktori.

2017-yildan hozirgacha Rossiya strategik tadqiqotlar instituti direktori.

Sanksiyalar 
2014-yil 25-iyulda „separatchilik harakati yoki siyosatini faol qoʻllab-quvvatlagani“ uchun Yevropa Ittifoqi davlatlarining sanksiyalar roʻyxatiga kiritildi.

2018-yil 6-aprelda Putinga yaqin boʻlgan rossiyalik 17 nafar amaldor va 7 nafar tadbirkor qatorida AQSh sanksiyalari roʻyxatiga kiritilgan.

Ukraina, Avstraliya, Kanada davlatlarining qora roʻyxatiga kiritilgan.

Mukofotlari 
 IV darajali Avliyo Georgiy ordeni (2016).
 Aleksandr Nevskiy ordeni.
 1-darajali „Vatanga xizmatlari uchun“ ordeni (2007-yil 12-sentyabr) – davlatning ijtimoiy-iqtisodiy siyosatini amalga oshirishga qoʻshgan ulkan hissasi uchun.
 II darajali „Vatanga xizmatlari uchun“ ordeni (2005-yil 1-sentyabr) – davlat iqtisodiy siyosatini amalga oshirishdagi ulkan shaxsiy hissasi va koʻp yillik vijdonli mehnati uchun.
 Jasorat ordeni (2022).
 „Shon-sharaf“ ordeni.
 „Moskvaning 850 yilligi xotirasiga“ medali.
 Lenin tavalludining 100 yilligi munosabati bilan taʼsis etilgan medal.
 „Rossiya kontrrazvedka xizmatining faxriy xodimi“ – Tashqi iqtisodiy aloqalar vazirligi va Federal kontrrazvedka xizmati oʻrtasidagi aloqalarni mustahkamlash ishidagi hissasi uchun.

Manbalar

Havolalar 
 Formirovanie novogo pravitelstva Rossii 
 Fradkov Mixail Yefimovich – Direktor Slujbi vneshney razvedki Rossiyskoy Federatsii  
 Biografiya na sayte Prezidenta Rossii
 Biografiya na sayte Pravitelstva Rossiyskoy Federatsii

Rossiya yetakchilari
Yashayotgan insonlar
Mixail Kasyanov

Mixail Mixaylovich Kasyanov (; 8-dekabr 1957-yil) – Rossiya davlat arbobi, Bosh vazir (2000-2004), Xalq ozodligi partiyasi raisi (2004-yildan).

Biografiyasi 
1976-yilda Moskva avtomobil-yoʻllar institutini tugatgan.

1976—1978 – armiyada xizmat qilgan.

1978-1981 – SSSR FA sanoat, transport, ilmiy-tadqiqot institutida ishlagan.

1981-yilda RSFSR Gosplan davlat apparatiga qabul qilindi. Muhandis, iqtisodchi, bosh mutaxassis, tashqi iqtisodiy aloqalar boshqarmasi boʻlim boshligʻi boʻlib ishladi.

1987-yilda SSSR Gosplan Oliy iqtisodiy kurslarini tamomlagan.

1990—1991 – Rossiya Federatsiyasi iqtisodiyot hamda tashqi iqtisodiy aloqalar davlat qoʻmitasi boʻlim boshligʻi.

1991—1993 – Rossiya Federatsiyasi Moliya vazirligi boʻlim boshligʻi.

1995-yilda Moliya vazirining oʻrinbosari etib tayinlandi.

1999-yilda Yevropa Banki bosh kotibining oʻrinbosari boʻldi.

1999-yilda Rossiya Federatsiyasi Moliya vaziri etib tayinlandi.

2000-yilda Rossiya Federatsiyasi Bosh vazirining birinchi oʻrinbosari.

2000—2004-yillarda – Rossiya Federatsiyasi Bosh vaziri.

2006-yil 8-aprelda Kasyanov boshchiligida „milliy-demokratik ittifoq“ yangi muxolifat harakati tuzildi. 1-iyulda harakat „rus xalqi demokratik ittifoqi“ harakatiga aylantirildi.

2010-yilda Boris Nemtsov, Vladimir Rijkov va Vladimir Milov boshchiligidagi „Rossiya korrupsiyasizlik uchun“ koalitsiyasiga qoʻshildi.

2015-yilda Aleksey Navalniy boshchiligidagi demokratik koalitsiyaga qoʻshildi.

2023-yilda „xorijiy agent“ deb eʼlon qilingan.

Manbalar

Havolalar 
 Kasyanov Mixail, Bez Putina. Politicheskie dialogi s Yevgeniem Kiselevim , M.: Новая газета, 2009, 368 str., 
 
 Mixail Kasyanov: „Ni na kakie reformi pravitelstvo ne sposobno“ // Аргументы и факты № 49, 5.12.2012
 Mixail Kasyanov v peredache „Kult Lichnosti“ na РС/РСЕ (razvernutoe intervyu, audio/video), 17-aprel 2016

Rossiya yetakchilari
Bobojon Gʻofurov

Bobojon Gʻofurovich Gʻofurov (; 31.12.1908— 12.07.1977) – sovet davlat va partiya arbobi, sharqshunos tarixchi. Tojikiston Kommunistik partiyasi Markaziy Komiteti birinchi kotibi (1946–1956). SSSR FA Sharqshunoslik instituti direktori (1956-1977). Tarix fanlari doktori (1949), Tojikiston SSR Fanlar akademiyasi akademigi (1951), SSSR Fanlar akademiyasi akademigi (1968). Tojikiston Qahramoni (1997).

Biografiyasi 
Otasining ajdodlari uyi Xoʻjandning markazida, qadimiy Xoʻja Kamol mahallasida joylashgan. Uning bobosi Mir Sanginning toʻrt oʻgʻli bor edi: Mirgʻafur, Mirabdullo, Mirsharif va Mirumar. „Mir“ prefiksi va unvoni (amirning qisqartmasi) oilaning jamiyatdagi nisbatan yuqori mavqeini anglatardi. Amakilari Mirabdullo va Mirumar badavlat kishilar boʻlgan. Mirabdullo qishloq yaqinida joylashgan vokzal yaqinida goʻsht sotib pul topardi. U yerda aka-uka yer olib, uy qurishdi, keyinchalik Bobojonning otasi Mirgʻafurning oilasi boshqa joyga koʻchib oʻtdi. Oʻz tarjimai holida u otasining fermer boʻlganligini yozgan. Onasi tomonidan mashhur fors shoiri Kamol Xoʻjandiy (XIV asr) avlodidan ekani aytiladi.

1928-1929-yillarda Samarqandda tahsil olgan. Sadriddin Ayniy va Gʻafur Gʻulom uning ustozlari hisoblanadi.

1935-yilda Moskvadagi Butunittifoq kommunistik jurnalistika institutini tamomlagan.

1932-yildan KPSS aʼzosi. Tojikiston universitetlarida oʻqituvchilik qilgan va jurnalistika bilan shugʻullangan. 1936-yili „Qizil Tojikiston“ gazetasi bosh muharriri oʻrinbosari. Shu bilan birga, 1936-yil oktyabridan Tojikiston Kommunistik partiyasi Markaziy Komiteti tashviqot boʻlimi matbuot sektorida rahbarlik ishida. 1937-yili Tojikiston Kommunistik Komiteti Markaziy Komiteti matbuot va nashriyot boʻlimi mudiri. „Bexudoyoni Tojikiston“ () gazetasi bosh muharriri boʻlgan.

1941—1944 – Tojikiston Kommunistik partiyasi (b) Markaziy Komitetining targʻibot boʻyicha kotibi, 1944—1946 – Tojikiston KP MK ikkinchi kotibi, 1946—1956 – KP (b) – birinchi kotibi. Shu bilan birga, 1948-yildan 1951-yil apreligacha Tojikiston Kompartiyasi Stalinobod viloyat qoʻmitasining birinchi kotibi boʻlgan.

Xotira 
Gʻofurov shahri uning sharafiga nomlangan.

Sharqshunoslik institutidagi galereyada Bobojon Gafurov portreti saqlanadi.

Tojikistondagi Respublika Muzeyiga Gafurov nomi berildi.

Xoʻjand davlat universitetiga Bobojon Gafurov nomi berildi.

Manbalar
Oʻrinboy Ashurov

Oʻrinboy Ashurovich Ashurov (Ashurov Urunboy; 1903—1938) – Tojik SSR davlat va siyosat arbobi.

Biografiyasi 
Kambagʻal dehqon oilasida tugʻilgan, ish izlab Xoʻjanddan Yangi Margʻilonga koʻchib kelgan. Maktabda oʻqigan, 1915-yilda rus maktabni tugatgan, soʻngra Fargʻona shahar bilim yurtida (1915-1916) oʻqigan.

1916-1920-yillarda Fargʻona fronti qurol-yarogʻ ustaxonalaria, doʻkonda, soʻngra bosmaxonada teruvchi shogirdi, teruvchi, xronometr boʻlib ishlagan. 1918-1919-yillarda Qizil Armiya safida xizmat qilgan. 1919-yil may oyida KPP(b) ga qoʻshildi.

1920-1923-yillarda Skobelev va Margʻalondagi davlat siyosiy organlarida (GPU) xizmat qilgan, GPU Fargʻona viloyat boshqarmasi Margʻilon tumani boʻyicha komissar oʻrinbosari boʻlgan.

1923-yildan Fargʻona viloyati partiya va hukumat ishida: Margʻilon tumani inqilobiy komiteti raisining oʻrinbosari, keyinchalik raisi, Margʻilon tumani Soveti ijroiya qoʻmitasi raisi (1924—1925), Oʻzbekiston Kompartiyasi (b) (1925-1927) Fargʻona tumani komiteti masʼul kotibi. 1927-yil yanvardan Oʻzbekiston KP(b) MK Tashkilot byurosining Andijon okrugi boʻyicha masʼul kotibi lavozimiga tasdiqlandi.

Manbalar 

1903-yilda tugʻilganlar
21-aprelda vafot etganlar
1938-yilda vafot etganlar
Dushanbeda vafot etganlar
Fargʻona kishilari
Fargʻona viloyati (Rossiya imperiyasi)da tugʻilganlar
Fargʻona viloyati (Rossiya imperiyasi) kishilari
Tojikiston Kommunistik partiyasi Markaziy Komiteti birinchi kotiblari
Chekistlar
Oʻzbekiston SSR xalq komissarlari va vazirlari
Tojikiston SSR hukumat rahbarlari
Tojikiston Kommunistik partiyasi birinchi kotiblari
Oʻzbekiston Kompartiyasi Andijon tuman qo‘mitasining birinchi kotiblari
Oʻzbekistondagi katta tozalash qurbonlari
Oʻzbekiston SSR Moliya vazirlari
Oktyabr Inqilobi ordeni

Oktabr Inqilobi ordeni (Ruscha: Орден Октябрьской Революции) SSSRning davlat mukofoti. 1967-yil 31-Oktabr SSSR Markaziy Ijroiya Qoʻmitasi Prezidiumi qarori bilan tashkil etilgan. SSSRda bu ordeni unvonga 106,462 kishilar sazovor bo'ldi.

Manbalar 

Sovet Ittifoqi ordenlari
Ordenlar
Abdurahim Hojiboyev

Abdurahim Hojiboyevich Hojiboyev (Abdurrahim Hoҷiboev; 25-aprel 1900-yil – 25-yanvar 1938-yil) – Tojikiston davlat va siyosat arbobi, kompartiya 1-kotibi (1929—1933).

Biografiyasi 
1918-yilda Toshkentdagi Turkiston davlat universitetini tugatgan.

1918—1919-yillarda Xoʻjanddagi maktabda oʻqituvchi.

1919—1921-yillarda Xoʻjand tuman yer boʻlimi inspektori.

1921—1922-yillarda yer va suv islohotlarini amalga oshirish boʻyicha komissiyasi raisi.

1922—1924-yillarda Fargʻona viloyati inqilobiy qoʻmitasi raisi oʻrinbosari.

1924-yilda Fargʻona mintaqaviy rejalashtirish komissiyasi raisi, Fargʻona viloyat ijroiya qoʻmitasi kengashi raisining oʻrinbosari boʻlgan.

1924—1925-yillarda Fargʻona viloyati ijroiya qoʻmitasi kengashi raisi.

1925-yilda – Fargʻona mintaqaviy iqtisodiy kengashi raisi

1925—1928-yillarda OʻzSSR qishloq xoʻjaligi xalq kommissari.

1929-yil yanvar-oktyabr oylarida Tojikiston ASSR xalq komissarlari kengashi raisi.

1929—1933-yillarda Tojikiston SSR xalq komissarlari kengashi raisi.

1933—1934-yillarda KPSS(b) Markaziy Qoʻmitasi aʼzosi.

1937-yilda hibsga olingan.

1938-yilda SSSR Oliy sudi harbiy kollegiyasi tomonidan oʻlim jazosiga hukm qilingan.

Manbalar
Nikolay Pak

Nikolay Semyonovich Pak (1922.5.5, Xitoy) – rangtasvir ustasi, Oʻzbekistonda xizmat kursatgan sanʼat arbobi (1979). Toshkent teatr va rassomlik sanʼati institutini tugatgan (1960). 2-jahon urushi qatnashchisi (1941—46). 1946-yildan Oʻzbekistonda. 1960-yildan Toshkent teatr va rassomlik sanʼati institutida pedagog, 1981-yildan dotsent, 1989-yildan professor P. asarlari oʻzbek xalqi (jumladan, qishloq) hayotiga, urfodatlariga bagʻishlangan: „Choʻpon Sobirov“, „Qahramon ona“, „Suv keldi“, „Mehmonda“, „Ayol mehnati“ va boshqa P., shuningdek, turkum asarlar ham yaratgan: „Vyetnam bolalari“, „Amerika bolalari“ va boshqa

Manbalar 

Oʻzbekistonda xizmat koʻrsatgan sanʼat arboblari
1922-yilda tugʻilganlar
5-mayda tugʻilganlar
Dushan Fayziy

Dushan Fayziy (1927.5.2, Qiziltepa tumani) – shoir va dramaturg. Oʻzbekistonda xizmat koʻrsatgan sanʼat arbobi (1977). Ikkinchi jahon urushi qatnashchisi. Samarqand universitetining filologiya fakultetini tugatgan (1952). Oʻzbekistan Yozuvchilar uyushmasi Samarqand viloyati boʻlimi kotibi (1957—1972), Samarqand viloyati televideniye va radioeshittirish qoʻmitasi raisi (1972—77), Samarqand Davlat Universiteti prorektori (1977— 1994), „Imom al-Buxoriy“ Xalqaro xayriya jamgʻarmasining raisi oʻrinbosari (1996-yildan). Ijodi Ikkinchi jahon urushi yillarida boshlangan. „Tugʻilgan kunim“ (1957), „Qalbim seniki“ (1961), „Navo“ (1965), „Yor xayoli“(1967), „Onaizor“ (1969), „Buyuklik“ (1970), „Samarqandnoma“ (1973), „Sevgilim“ (1980) va boshqalar sheʼriy toʻplamlar muallifi. „Zarafshon qizi“ (1961), „Birinchi uchrashuv“, „Kelin keldi“ (1964), „Qorasoch“ (1966), „Gʻazal va muhabbat“ (1968), „Oʻn yetti yoshlilar“ (1972) va boshqa sahna asarlarida xotin-qizlarning mehnat jasorati, yoshlar hayoti yoritilgan. Dushan Fayziyning „Doʻstlik qoʻshigʻi“ (1968), „Asrim monologi“ (1969), „Urgut qasidasi“ (1994), „Temurnoma“ (1996) dostonlari, „Imom al-Buxoriy“ (1998) sheʼriy romani bor. „Doʻstlik“ ordeni bilan mukofotlangan (1997).

Manbalar 
 Tanlangan asarlar. T., 1976; Saylanma, 1-jild, Samarqand, 1997.

Oʻzbekistonda xizmat koʻrsatgan sanʼat arboblari

Shoirlar
Ikkinchi jahon urushi qatnashchilari
1927-yilda tugʻilganlar
Oʻzbekistonlik shoirlar
Tursun Oʻljaboyev

Tursun Oʻljaboyevich Oʻljaboyev (1.5.1916 – 31.5.1988) – Tojik SSJ Ministrlar Soveti Raisi (1955-1956).

Biografiyasi 
1916-yilda Gafurov tumani Kuruk qishlogʻida tugʻilgan.

Pedagogika maktabini (1935) va Oliy partiya maktabini (1950) tamomlagan.

1935-yilda boshlangʻich maktab oʻqituvchisi.

1936-yildan Komsomol tashkilotida ishlagan.

1943-1947-yillar – Tojikiston yoshlar Markaziy qoʻmitasining birinchi kotibi.

1951-1952-yillar – SSRI KPSS MK targʻibot va tashviqot boʻlimi rahbari.

1952-1954-yillar – Leninobod viloyat Kommunistik partiya qoʻmitasi birinchi kotibi.

1954-1955-yillar – Tojikiston Kommunistik partiyasi kotibi.

29-mart 1955-yildan 25-may 1956-yilgacha – Tojikiston SSR Ministrlar Soveti Raisi.

24-may 1956-yildan 12-aprel 1961-yilgacha Tojikiston Kommunistik partiyasi birinchi kotibi.

1961-yil 12-aprelda barcha lavozimilardan ozod etilgan va partiyadan chiqarilgan.

1986-yilda nafaqaga chiqqan.

Manbalar
Iskandar Mirza

Iskandar Mirza () – Pokiston general-gubernatori (7-avgust 1955-yil – 23-mart 1956-yil). Birinchi prezidenti (1956-1958).

Biografiyasi 
1899-yil 15-noyabrda Gʻarbiy Bengaliyada tugʻilgan. Buyuk Britaniyadagi Elfinston kollejida harbiy fanlarni oʻrgangan. Britaniyadan qaytgach, 1919-yilda Britaniya Hindiston qurolli kuchlari safiga qoʻshildi. 1926-yilda Iskandar armiyani tark etdi, Hindiston siyosiy xizmatida ishlay boshladi va Shimoliy-Gʻarbiy chegara provinsiyasida komissar yordamchisi lavozimiga tayinlandi. 1931-yilda komissar boʻldi. Hindiston siyosiy xizmati komissari sifatidagi faoliyatining katta qismi qabila hududlarida oʻtdi. Pokiston tashkil etilishidan oldin Britaniya Hindistoni Mudofaa vazirligida ham xizmat qilgan.

Iskandar Mirza Pokistonning birinchi mudofaa vaziri hisoblanadi, bu lavozimda yetti yildan ortiq ishlagan. Mirzo 1954-yil may oyida Sharqiy Pokiston gubernatori boʻldi. Viloyatdagi har qanday norozilik namoyishlarini bostirish uchun kuch ishlatishdan tortinmasligini ochiq aytdi. Uning gubernator sifatidagi birinchi qadami 319 kishini, jumladan Avami Ligasining ikki yetakchisi Rahmon Mujibur va Yusuf Ali Choudrini hibsga olish uchun order bergani edi. Iyun oyi oʻrtalariga kelib hibsga olinganlar soni 1051 kishiga yetdi. Milliy Assambleyaning 33 aʼzosi va Dakkalik ikki universitet professori ham hibsga olingan. Sharqiy Pokistonda jazolash harakatlari amalga oshirilgan.

1954-yil oktabrdan 1955-yil avgustigacha ichki ishlar vaziri boʻlgan. 1955-yil 7-avgustda Gʻulom Muhammad betobligi sababli ikki oylik taʼtilga chiqdi va Mirzaga general-gubernator vazifasini bajaruvchi lavozimni taklif qildi. Iskandar Choudhuri Muhammad Alini mamlakat bosh vaziri etib tayinladi. 1956-yilda Pokistonning yangi Konstitutsiyasi qabul qilindi, unda davlat boshligʻi unvoni General-gubernatorlikdan Prezidentga oʻzgartirildi. Lekin davlat rahbarining vazifa va vakolatlari oʻzgarmadi. Taʼsis majlisi bir ovozdan Iskandar Mirzani Pokistonning birinchi prezidenti etib sayladi.

Iskandar Mirza har qanday yoʻl bilan mamlakat siyosiy maydonida hukmronlik qilishga harakat qildi. U davlat rahbari sifatida hamisha mamlakat siyosatida faol va nufuzli boʻlib kelgan. Mirzo boshqa siyosatchilarning kuchsizligidan unumli foydalanib, ularni bir-biriga qarama-qarshi qildi. Musulmonlar Ligasining taʼsirini bartaraf etish uchun Pokiston Respublikachilar partiyasini yaratishda faol ishtirok etdi. Davlatda dinning rolini pasaytirish uchun bor kuchi bilan harakat qildi. Toʻrt yillik qisqa muddat ichida toʻrt marta bosh vazir tayinladi.

1958-yil 7-oktabrda 1956-yilgi konstitutsiyani bekor qilish toʻgʻrisida deklaratsiya chiqardi. Eʼlonga muvofiq respublika parlamenti tarqatib yuborildi va mamlakat tarixida birinchi harbiy holat joriy etildi. Ayni paytda Iskandar Mirza Ayubxonni Qurolli Kuchlar Oliy Bosh qoʻmondoni etib tayinladi. Ammo Ayubxon prezident qoʻlida qoʻgʻirchoq boʻlishdan bosh tortdi. 1958-yil 27-oktyabrda Muhammad Ayubxon Iskandar Mirzani mamlakatni tark etishga majbur qildi va oʻzini prezident deb eʼlon qildi.

Iskandar Mirza umrining qolgan qismini Londondagi mehmonxona xonasida oʻtkazdi. 1969-yil 15-noyabrda vafot etdi.

Manbalar
Mamnun Husayn

Mamnun Husayn (, ; 23-dekabr 1940, Agra) – Pokiston davlat va siyosat arbobi, mamlakatning 12-Prezidenti.

Biografiyasi 
1940-yil 23-dekabrda Hindistonning Agra shahrida urdu tilida soʻzlashuvchi sanoatchi oilasida tugʻilgan. Britaniya Hindistoni boʻlinganidan keyin, 1947-yilda uning ota-onasi Karachiga kelishdi. Mamnunning otasi toʻqimachilik fabrikasiga asos solgan.

Mamnun 1960-yilda Karachidagi mahalliy oʻrta maktabni tugatgandan soʻng, biznes boshqaruvi institutiga oʻqishga kirdi. 1999-yilda Sind gubernatori lavozimida ishlagan, ammo general Musharraf boshchiligidagi harbiy toʻntarish natijasida hokimiyatdan chetlashtirilgan. 2013-yil 30-iyulda Mamnun Pokistonning 12-prezidenti etib saylandi. 2013-yil 9-sentyabrda uning prezidentlik muddati boshlandi. 2018-yil 4-sentyabrda Orif Alviy yangi prezident etib saylanganida Mamnun Husayn isteʼfoga chiqdi.

2021-yil 14-iyulda Karachida 80 yoshida vafot etdi. 2020-yil fevral oyida unga saraton tashxisi qoʻyilgandi.

Manbalar
Muhammad Mian Sumro

Muhammad Mian Sumro, () (19-avgust 1950, Karachi) – Pokistonlik davlat arbobi.

Biografiyasi 
2000-yil 25-mayda Sind viloyati gubernatori etib tayinlangan.

2002-yil 26-dekabrda Senatga nomzod boʻldi, 2003-yil 12-martda Senat raisi etib saylandi.

2007-2008 yillarda Bosh vazir v. b..

2008-yil 18-avgustdan 9-sentyabrgacha Pokiston Prezidenti vazifasini vaqtincha bajaruvchi.

Manbalar
Vasim Sajjod

Vasim Sajjod (); 30-mart 1941-yil) – 2 karra Pokiston prezidenti vazifasini bajaruvchi. Ayni paytda muxolifat yetakchisi boʻlgan.

Biografiyasi 
Vasimning otasi Ahmad Sajjod sudya edi. Vosim Panjob universitetida oʻqigan va 1961-yilda imtiyozli diplom bilan tugatgan. Bir qator universitet imtihonlarida (ingliz tili va siyosatshunoslik) koʻplab oltin medallarni qoʻlga kiritdi. U, shuningdek, 1962-yilda huquq kolleji tennis jamoasi sardori.

Vosim Sajjod 1985-yilda Senatga saylangan. 1986-yil sentyabridan 1988-yil dekabrigacha Adliya vaziri lavozimida ham ishlagan. 1988-yil 24-dekabrda Senat raisi etib saylandi. Sajjod 1991-yilda yana senator etib saylangan. Vasim Sajjod Senat raisi sifatida bir necha bor Pokiston prezidenti vazifasini bajaruvchi boʻlgan. Masalan, 1993-yilda Gʻulom Isxoqxon va Navoz Sharif oʻrtasidagi qarama-qarshilik tufayli Milliy Assambleya tarqatib yuborilganda, u prezident vazifasini bajaruvchi boʻlgan.

1997-yil 2-dekabrda prezident Faruk Legarining isteʼfoga chiqishidan soʻng, Vasim Sajjod Senat raisi sifatida yana prezident vazifasini bajaruvchi boʻldi.

Pokiston parlament delegatsiyasi rahbari sifatida bir qancha davlatlarga, jumladan AQSh, Buyuk Britaniya, Kanada, Fransiya, Gʻarbiy Germaniya, Xitoy, Saudiya Arabistoni, Polsha, Yaponiya, Malayziya, Filippin va Tailandga amaliy tashriflarni amalga oshirdi.

Manbalar
Faruq Ligʻoriy

Sardor Faruq Ahmadxon Ligʻoriy (29.5.1940, Choti Zareen, Panjob – 20.10.2010, Ravalpindi) – Pokiston prezidenti (1993—1997).

Biografiyasi 
Britaniya Hindistonida, vazir va balujlik yer egasi Muhammad Xon Legarining oilasida tugʻilgan. Faruk Lahorda va Oksforddagi Sent-Ketrin kollejida tahsil olgan. Otasining oʻlimi uni klan boshligʻi unvonini olish uchun qaytishga majbur qildi.

Legari Pokiston Xalq partiyasiga qoʻshildi va Zulfiqor Bhutto hibsga olingandan soʻng partiyaga rahbarlik qildi. Ziyo-ul-Haq davrida uning oʻzi bir necha bor qamoqqa tashlangan. 1993-yilda oʻz partiyasining koʻmagi bilan avval tashqi ishlar vaziri, keyin esa Pokiston prezidenti boʻlgan.

Legarining koʻp prezidentligi davrida Benazir Bhutto uning bosh vaziri boʻlgan. U davrda iqtisodiy yutuqlarga erishildi, korrupsiya avj oldi. 1996-yilda Legari Bhuttoni ishdan boʻshatdi va parlamentni tarqatib yubordi.

Yangi bosh vazir Navoz Sharif prezident hokimiyatini cheklash uchun kurashdi. 1997-yilda raqibi, sudya Sayyod Ali Shohni ishdan boʻshatishni talab qildi. Qonun xatiga koʻra, prezident hukumat rahbarini bunday farmonni imzolashdan bosh torta olmas edi va Legari isteʼfoga chiqdi.

Siyosiy faoliyatini yangi „Millat“ partiyasi va Pokiston musulmon ligasida davom ettirdi. 2002-yilda parlamentga saylandi. U amerikalik Kerri-Lugar qonun loyihasiga qarshi chiqdi. Legarining oʻgʻillaridan biri senator, ikkinchisi esa vazir boʻldi.

Manbalar
Abdurazzoq Mavlonov

Abdurazzoq Mavlonovich Mavlonov (1908—1975) — Sovet Ittifoqi partiya arbobi, OʻzSSR Ministrlar Soveti raisi (1950—1951).

Biografiyasi 
 1938-1939 — Oʻzbekiston SSR KP Samarqand viloyat qoʻmitasining Kotibi.
 1939-1939 — Toshkent shahar qoʻmitasi kotibi.
 1939-1941 — Oʻzbekiston SSR KP Buxoro viloyat qoʻmitasining birinchi kotibi.
 1941-1942 — Oʻzbekiston SSR KP targʻibot va tashviqot masalalari kotibi.
 1942-1946 — Oʻzbekiston SSR Toshkent viloyat qoʻmitasining birinchi kotibi.
 1946-1949 — Oʻzbekiston KP Andijon viloyat Qoʻmitasining birinchi kotibi.
 1949-1950 — Oʻzbekiston SSR KP 3-kotibi.
 1949-1950. — Oʻzbekiston SSR Oliy Sovet Raisi.
 1950-1951 Oʻzbekiston SSR Vazirlar Kengashi Raisi.
 SSSR Oliy soveti 2-3 chaqiriq deputati.

Manbalar

Havolalar 
 Pravda Vostoka 03.03.1950
 Abdurazzoq Mavlonovga taʼziyanoma, „Sovet Oʻzbekistoni“ gazetasi

Buxoroda tugʻilganlar
Toshkentda vafot etganlar
Oʻzbekiston Kompartiyasi Samarqand viloyat qoʻmitasining ikkinchi kotibi
Oʻzbekiston Kompartiyasi Toshkent shahar qoʻmitasi kotiblari
Oʻzbekiston SSR Oliy Kengashining raislari
Oʻzbekiston Kompartiyasi Markaziy Komiteti kotiblari
Oʻzbekiston Kompartiyasi Toshkent viloyat qoʻmitasining birinchi kotiblari
Oʻzbekiston Kompartiyasi Andijon viloyati qoʻmitasi 1-kotiblari
Oʻzbekiston Kompartiyasi Buxoro viloyati qoʻmitasi 1-kotiblari
Oʻzbekiston SSR hukumat rahbarlari
William Ewart Gladstone

William Ewart Gladstone (; 29.12.1809, Liverpul — 19.5.1898) — anliyalik davlat arbobi, 41-chi (1868—1874), 43-chi (1880—1885), 45-chi (1886) va 47-chi (1892—1894) Birlashgan Qirollik Bosh vaziri.

Biografiyasi 
 1832-yilda Oksford universitetini tugatgan.
 Oʻqishni bitirib, Italiyaga safar qilgan. Angliyaga qaytgach, Henry Pelham-Clinton tavsiyasi bilan torilar partiyasidan parlament aʼzoligiga nomzod boʻldi.
 1834-yilda gʻaznachilik kichik lordi etib tayinlandi.
 1835-yilda koloniyalar vazirining yordamchisi.
 1841-yilda Angliya savdo vazirining oʻrinbosari.
 1843-yilda 33 yoshli Gladston mamlakat bosh vazirining kabineti aʼzosi boʻldi va savdo vaziri etib tayinlandi.
 1845-yilda koloniyalar vaziri.
 1847-yilda deputat etib saylandi.
 1852-yilda moliya vaziri.
 1868-yilda Birlashgan Qirollik Bosh vaziri etib saylandi va 1874-yilda lavozimidan ketib, muxolifatga oʻtdi.
 1880-yildan 1885-yilgacha 2-marta Birlashgan Qirollik Bosh vaziri.
 1886-yil 1-fevraldan 20-iyulgacha 3-marta Birlashgan Qirollik Bosh vaziri.
 1892-yildan 1894-yilgacha 4-marta Birlashgan Qirollik Bosh vaziri.

Asarlari 
 „:en:Studies on Homer and Homeric Age“.
 „Homeric Synchronism“
 „Gleaning of Past Years“.

Manbalar
Sotsialistik Mehnat Qahramoni

Sotsialistik Mehnat Qahramoni (rus. Герой Социалистического Труда) — iqtisodiy va madaniy qurilishda erishgan ulkan yutuqlari, davlat ishlab chiqarish samaradorligini oshirish, xalq xo'jaligini rivojlantirish, ilm-fan va texnologiyalarni rivojlantirish, SSSRning kuch va shon-shuhratini mustahkamlashdagi hissasi uchun. Eng yuksak fuqarolik sharafli unvoni. Ushbu nom SSSR Oliy Kengashining 1938-yil 27-dekabrdagi qarori bilan tasdiqlangan. SSSRda bu sharafli unvonga 20,812 kishilar sazovor bo'ldi.

Manbalar 

Sovet Ittifoqi mukofotlari
Ordenlar
Lyudmila Pavlichenko

Lyudmila Mikhailovna Pavlichenko (Rus. Людмила Михайловна Павличенко; Ukr. Людмила Михайлівна Павличенко) — Ikkinchi jahon urushi ayol sovet snayper paytida. 1941 yil iyuldan frontda. Urush paytida 309 nemis askarini o'ldirish tarixda eng muvaffaqiyatli ayol snayper sanaladi. 1943 yil 25 oktabrda Qahramon unvoni berilgan.

Manbalar 

Sovet Ittifoqi Qahramonlari
Ikkinchi jahon urushi qatnashchilari
Snayperlar
1916-yilda tugʻilganlar
12-iyulda tugʻilganlar
10-oktyabrda vafot etganlar
1964-yilda vafot etganlar
Seán Lester

Seán Lester (; 28-sentyabr 1888, Antrim, Birlashgan Qirollik – 13-iyun 1959, Goluey, Irlandiya) – diplomat. Millatlar ligasining bosh kotibi (31-avgust 1940 – 18-aprel 1946).

Biografiyasi 
Antrim okrugida yashagan protestant baqqol Robert Lester va uning sobiq rafiqasi Genrietta Richining oʻgʻli. Yoshligida Gal Ligasiga qoʻshilgan va Irlandiya millatchiligi uchun gʻalaba qozongan. Yoshligida Irlandiya Respublikachilar Birodarligiga qoʻshildi. North Down Herald va boshqa bir qator shimoliy gazetalarda jurnalist boʻlib ishlagan. 1919-yilga kelib, yangiliklar muharriri lavozimiga koʻtarildi.

Irlandiya mustaqillik urushidan soʻng, uning bir qator doʻstlari Irlandiya erkin davlatining yangi hukumatiga qoʻshildi.

1920-yilda Elizabet Rut Tyrrellga uylandi, undan uchta qizi bor edi.

1923-yilda Irlandiya tashqi ishlar departamentiga ishga kirdi. 1929-yilda Jenevaga Irlandiyaning Millatlar Ligasidagi doimiy vakili sifatida yuborilgan. 1930-yilda Irlandiyaning Millatlar Ligasi Kengashiga (yoki ijroiya organiga) saylandi. Lester Kengash yigʻilishlarida tez-tez Irlandiya vakili boʻlib, Tashqi ishlar vaziri lavozimida qatnashgan. Liga ishiga, xususan, Janubiy Amerikadagi ikkita urushga yechim topishga urinishlarida tobora koʻproq ishtirok eta boshladi.

Peru va Kolumbiya oʻrtasida Amazon daryosining havzasi ustida kelishmovchilik yuzaga kelganida, Lester kelishuv qoʻmitasiga raislik qildi. Boliviya va Paragvay Gran Chako uchun urush boshlaganida, unchalik muvaffaqiyatli boʻlmagan qoʻmitaga raislik qilgan.

1933-yilda Lester Liga kotibiyatiga yuborildi va 1934-yildan 1937-yilgacha Millatlar Ligasi Oliy komissari sifatida Dansigga (hozirgi Gdansk, Polsha) yuborildi. Danzig shahri fashistlar Germaniyasi va xalqaro hamjamiyat oʻrtasida Polsha koridori muammosining Uchinchi Reyx bilan munosabatlari boʻyicha paydo boʻlgan xalqaro inqiroz markazi boʻldi. Lester bir necha bor Germaniya hukumatiga yahudiylarni taʼqib qilish va kamsitishlariga qarshi norozilik bildirdi va Ligani Yevropa uchun yaqinlashib kelayotgan falokat haqida ogohlantirdi. Nemis reyxining vakillari va Danzigdagi fashistlar partiyasi vakillari uni boykot qildi.

1937-yilda Jenevaga qaytib, Millatlar Ligasi Bosh kotibining oʻrinbosari boʻldi. 1940-yilda organning Bosh kotibi boʻldi. U paytda 100 nafar xodim, shu jumladan qoʻriqchilar va farroshlar ishlar edi.

Lester butun urush davomida Jenevada qoldi va Liganing texnik-gumanitar dasturlarini bajardi. 1946-yilda Liganing yopilishini nazorat qildi va Liganing vazifalarini yangi tashkil etilgan Birlashgan Millatlar Tashkilotiga topshirdi.

The Times gazetasi oʻzining nekrologida Lesterni „xalqaro miqyosda yarashtiruvchi va qochqinlarning jasur doʻsti“ deb taʼriflagan.

Uning nabirasi Syuzan Denham 2011-yildan 2017-yilgacha Irlandiya Oliy sudi raisi boʻlgan.

2010-yil avgust oyida Gdansk meriyasidagi xona, Lesterning turar joyi boʻlgan bino, shahar meri Pavel Adamovich tomonidan Shon Lester xonasi deb oʻzgartirildi.

Manbalar
Joseph Louis Anne Avenol

Joseph Louis Anne Avenol (; 9.6.1879, Mell, Fransiya – 2.9.1952, Vo, Shveysariya) – kelib chiqishi fransiyalik diplomat. Millatlar ligasi bosh kotibi (3-iyul 1933 – 31-avgust 1940).

Hayoti 
Avenol 1922-yilda Fransiya Gʻaznachilik departamentidan Millatlar Ligasiga moliyaviy ishlarni boshqarish uchun yuborilgan. 1933-yilda Erik Drummond isteʼfoga chiqqan va Joseph bosh kotib etib saylandi. Versal shartnomasida keyingi bosh kotib fransuz boʻlishi haqida kelishuv boʻlgan. Avenol Ligadan Germaniya va Italiyani tinchlantirish siyosatida Fransiya Tashqi ishlar vazirligining kengaytmasi sifatida foydalanganlikda ayblangan.

Avenol Yaponiya Ligani tark etganidan koʻp oʻtmay oʻz lavozimini egalladi. Koʻp oʻtmay, Germaniya ham chiqib ketdi va Argentina toʻliq aʼzolikni tikladi. U ushbu mamlakatlarni Ligaga qaytarish uchun harakat qildi. 1935-yilda Italiya Efiopiyaga bostirib kirganida, Avenolning asosiy tashvishi Efiopiyani himoya qilish emas, balki italiyaliklarni tashkilotda saqlab qolish" edi. 1939-yilda Finlyandiya Sovet Ittifoqini Ligadan chiqarib yuborishi uchun shikoyat berishga undadi.

Bu orada Liga xodimlarining koʻp qismini, shu jumladan, barcha britaniyalik xodimlarni ishdan boʻshatgan edi. 1939-yil 1-sentyabrda Ikkinchi jahon urushi boshlanganda, Avenol Jenevani va Millatlar Ligasini butunlay tark etishga qaror qildi. 1952-yilda 73 yoshida Shveysariyaning Duilye shahridagi uyida vafot etdi.

1921-yilda Britaniya imperiyasi ordenining faxriy ritsari mukofotiga sazovor boʻldi.

Manbalar
Yangiqishloq QFY

Yangiqishloq Andijon viloyati Izboskan tumani oʻramiga kiradi. Andijonning Baliqchi tumani bilan chegaradosh. Shuningdek, qishloq yerlari tumanning Loʻgʻimbek QFY, Toʻrtkoʻl QFY, Yakkatut QFY bilan tutashib ketgan. Qishloqda 12587 nafar aholi boʻlib, 3313 xonadonga birlashgan. 6ta mahalla fuqarolar yigʻini faoliyat olib bormoqda. Elatan, Gudur, Qipchoqovul, Qurama, Qoraqalpoq, Urganji, Boymahalla, Qumariq aholi istiqomatgohlari mavjud boʻlib, ularda qipchoq, sort, urganji, qoraqalpoq, qurama, arab va boshqa etnik guruhlarga mansub odamlar yashaydi.

Manbalar 

Izboskan tumani aholi punktlari